2. ΔΙΑΤΑΓΜΑ της 16/30 Οκτ. 1836 Περί προειδοποιήσεως εις τας ανηκούσας αρχάς των καταγιγνωσκομένων ποινών παρά του κακουργιοδικείου εις τους στρατιωτικούς και ναυτικούς. Άρθρον 1 Αι κατά παντός στρατιωτικού της ξηράς ή της θαλάσσης παρά των κακουργιοδικών καταγιγνωσόμεναι επί κακουργήματι ποιναί δεν θέλουν εκτελείσθαι, πριν ειδοποιηθή περί τούτου η επί των Στρατιωτικών Γραμματεία ή η επί των Ναυτικών, και γενή δι' αυτής η από του στρατιωτικού ή ναυτικού αξιώματος καθαίρεσις του καταδικασθέντος. Άρθρον 2 Της καθαιρέσεως ταύτης δεν δύναται να γενή αποποίησις, ουδέ να χρησιμεύση αύτη προς αναβολήν της εκτελέσεως της ποινικής αποφάσεως αλλά πρέπει εντός είκοσι το πολύ ημερών να ενεργηθή η καθαίρεσις .  υποτίθεται δε πάντοτε ως γενομένη . ·η δε ποινική απόφασις εκτελείται, άμα παρέλθουν είκοσιν ημέραι μετά την κοινοποίησίν της. Άρθρον 3 Το παρόν διάταγμα να δημοσιευθή δια της Εφημερίδος της Κυβερνήσεως, λαμβάνον ισχύν προσωρινού νόμου επί τη βάσει του άρθρου 3 του Δ/τος της 23 Απρ. (5 Μαΐου) τ.έ. 